短謡
作者：王令
朝代：宋

paragraphs: 窗中燈冷暈重綠，窗前西風葉相逐。
曉霜披瓦月上軒，枕夢不成鴈聲續。
拂衣起步行繞壁，萬慮無成淚沾臆。
鉄房老劍澁不青，閃繫八柱不可索。
白晝出門歸路迷，冬日易夜還空歸。
人將豪傑視如草，天困英雄未與時。
長鯨滯斬海波揺，塞甲不卷邊塵囂。
吾徒顦顇乃如此，安得長喙呼重霄。